Montagne Pelée

Montagne Pelée, eller Mont Pelé, er en 1397 meter høy aktiv stratovulkan på nordsiden av øya Martinique i Karibia. Den hadde et kraftig utbrudd i 1902 som utslettet havnebyen Saint-Pierre, og et mindre i 1929.

Pelée er et av de tre store vulkanske fjellområdene på Martinique, og ligger lengst nordvest av disse. De andre to er Pitons du Carbet, som også ligger i nordvest, og Montagne du Vauclin i sør. I 2023 ble vulkanene i Montagne Pelée og skogsområdet rundt oppført på UNESCOs verdensarvliste, sammen med Pitons du Carbet.

 Katastrofeutbruddet i 1902
miniatyr|Ruinene av byen Saint-Pierre etter ødeleggelsen i mai 1902. Et enormt skred av glødende stein, aske og brennhet gass raste ut av den eksploderende vulkanen i en pyroklastisk strøm og tok livet av nesten  mennesker. Et liknende «peleansk» utbrudd skjedde i Mount St. Helens i 1980.

Den 8. mai 1902 eksploderte vulkanen. I løpet av et par minutter rammet pyroklastiske strømmer byen Saint-Pierre. Byen ble helt ødelagt. Nærmere  mennesker omkom. I Saint-Pierre overlevde bare to personer. Dette er den verste katastrofen forårsaket av vulkanutbrudd i Karibias historie.Barker, David: «Geographies of Opportunity, Geographies of Constraint», i Stephan Palmié og Francisco A. Scarano (red.): The Caribbean. A History of the Region and Its Peoples, Chicago: University of Chicago Press, 2011, s. 28.

Aktiviteten fortsatte fram til sommeren 1905. Da den sovende vulkanen på nytt fikk utbrudd i 1929, hadde myndigheter og vitenskap lært og evakuerte truede områder. Denne gang var vulkanen aktiv fram til 1932.

 Referanser 

 Eksterne lenker 


Kategori:Vulkaner i Det karibiske hav
Kategori:Fjell over 1000 meter
Kategori:Martinique
Kategori:Verdensarven i Frankrike